Նավերի կամ երջանկության սպասման տեսարանները ռեժիսորը բեմադրել է ուրախությամբ լի, բոլորը բեմեզրին շարված են, պարային քայլքով, հայացքները հեռուն հառած սպասում են, խոսում հավատով լի: Որքա~ն հույս կա նրանց աչքերում և որքա~ն երազանք: Բեմադրիչը որոշ տեսարաններում ներկայացնում է ճահճացած միջավայրը, ուր հերոսները ընդվզելու փոխարեն սպասում են, որ ինքնին կգա փրկությունը, այլ տեսարաններում նա այդ սպասումը վերածում է երազանքի, իսկ երազանքն էլ` «ստիպում», որ իրականություն դառնա: